
اء 


ص الهرام کرات 
وامكزات و الالء 
والعرق الوم . 
الحياة ي آهل 
ممن > 


عزہزی رس س کوک بلوتو 


تحية طيبة وبعد.. 


أكتب لك يا سيدى بصفتى جاسوساً لكوكبنا العظيم بلوتو» ومندسًا 
بكوكب الأرض لأنقل لكم تقري را مفصلا عنه بعد وجود نية لدى سعادتكم 
أن تحتلوه. . 

نصيحتى المبدئية يا سيدى أن تتخلى تماما عن تلك الفكرة» فهو كوكب 
بائس» أعيش به الآن قرابة الخمسة أعوام وأندمج بين البشر دون أن 
يلاحظ أحدهم أننى غريب عنهم بشكلى وحجمى ولونى الأزرق الداكن. 
فالناس هنا ملهية» کل منهم منقوقع داخل نفسه یفکر کیف سیمر عليه 
الغد قبل أن يخطط كيف سيمر عليه اليوم وإذا قرروا أن يذيبوا الجليد 
بینھم ویندمجواء ما إِن یبدا أحدهم فی طرح رآیه فی موضوع حتی يسمع 
رأى الآخرين فى والدته مباشرة ! . 


كانت الناس هنا يا سيدى لفترة تسأل «لاذا خحلق الله لنا أذنين وفماً 


واحدا؟»» ولم يعرفوا الإجابة إلا عندما حاصرتهم برامج الوك شو وخرسوا 
خالص !. 

الناس هنا يا سيدى تعيسة جداأء وقد بدأت مشكلة الإنسان منهم عندما 
اعتقد أن غيره أسعد منه» فحاول أن ينحشر بعشاكل الآخرين حتى تهون 


علی هذا الک وکب یا سیدی لا يوجد أحد مرتاح» وإِن ارتاح أحدھم خاف 
أن تزول تلك الراحة فيتعب ! . 


على هذا الكوكب يسأل الناس عن بعضهم ليتأكدوا أن هناك من هم 
تعس منهم فيطمئنوا ! 

والإنسان هنا يا سيدى بطبعه غريب أصلاء خلقت له ذاكرة ضعيفة ليدنسى 
فصنع الكاميرا والصور وکروت الميمورى» خلقت له الطبيعة وفضل أن 
يعيش بالمولات» خلق له لسان ليتكلم به مع الناس فتواصل معهم بأزرار 
الكيبورد» خلقت له مشاعر فحولها لأيقونات ايموشنز مستفزة الناس هنا 
وحيدة جداً.. وحيدة لدرجة انهم بيتصوروا سيلفى ! 

الناس على هذا الكوكب يا سيدى لا يكفون عن الشكوى» الوحيد 


یشتکی الوحدة ویحسد المتروج» والمتروج یشتکی الزواج ویحسد 
الوحيد» والمتزوج العائل لأطفال يشتكى لله ويحسدهم جميعا! 


وعلاقات الناس ببعضها غريبة جداً يا سيدى» الناس هنا يحبون أشخاصاً 
لا بحبونهم» ومن يحبونهم يحبون أُشخاصا آخرین خالص لا يحبونهم 
برضه» والناس تهتم بن يتجاهلهم» ومن يتجاهلهم مهتم بأشخاص 
يتجاهلونهم» فى وضع معقد ومتعب للأعصاب. 

هنا فى حياة كل فرد ثلاثة أشخاص: شخص يحبه» وشخص أحبهء 
وشخص يتز وجه بالنهايةء ولا تحاول أن تفهم السبب ! 


هنا ا لحب ليس منحة إلهية يقتسم به المحبون متاعب الحياةء هنا الحب نفسه 
عبء على البشر» هنا يسألك الناس: بتحب.. طب معاك كام؟ . 


على هذا الكوكب يتفاخر الناس بعدد من قتلوهم» وتتصدر مانشيتات 
جرائدهم بصفقات السلاح المبادلة. فی نفس الوقت الذي يقیمون فيه 
موتقرين للسلام قبل الأكل وبعده ! 

هذا الكوكب يا سيدى يحكمه جموعة من المختلين عقلياًء يدعمهم مرضى 


نفسیون» ويديره تجار الأمل فى علاج أفضل وسعادة أوفر وتذاكر متوافرة 
للجنة والنار. 

ف البوسة» وقت حدوث البوسة يعنى» الطرفين لما بيبتدوا يتأهبوا للحظة دى» كل واحد منهم بيتحرك وياخد فعل 
عشان البوسة تكمل» يقال إن الولد عا إنه أجرأً شوية بيتحرك ناحية البنت بزاوية ۷١‏ درجة والبنت بتتحرك ناحيته 
بزاوية ٠‏ درجة وتكمل عملية البوسة. 


© ® 

البوسة لازم تبقى ف مكان محايد» ف النص. أو أبعد من النص شوية» عمر البوسة ما تتحسب بوسة 
لو كانت من طرف واحد اتحرك ناحية الطرف التانى كل المسافه دى. 


وهى دى باختصار العلاقات الإنسانيةء أنا قربت» ووقفت مكانى عشان اسيبلك مساحة انت 
کمان تقرب» انا مبعدتش. انا قربت على اد ماقدر» قربت ووصلت للحد الأقصى م القرب» وهی 


دى فرصتك ومساحتك.. إنت اللى لازم تقرب.. ماينفعش تفضل ف مكانك وانا ماینفعش اقرب 

Oo‏ أكتر من الحد المسموح لياء لو قربت هتلاقينى موجود» ولو بعدت هزعل» يمكن مش هيبان علي 

( ہے بمکن مش هتشوفنی متأثر زی ما انت متخیل. . إحساسی بالذنب قلیل عشان ده قرارك انت.. 
إنت اللى اخترت متكملش البوسة. 


x 


N 
= 


7 N SSE 
FO PD IO E ie r | |p | gegen | A 2f jer f 
9 O a E a e 


a | | O dey AD f SO NONI KP IRF f 


O e I gd A CE TE 
a Cr a? (in SFA gf | a gq? Frey gef ca e re g0 fece Ar ref O 


O ee ene | ee A |‏ و ا چیو رضم کم م و کم hr ag‏ 


SST Imes 


ما یلته جواء ادم 


منذ حبة کتیر كده» كان هناك رجل وحید» استیقظ من نومه فوجد امرأة 
تنام بجانبه» فرك عينيه مرة أخرى لعله مازال فى الحلم ظن أنها وهم.. 
ولكن المفاجأة أنها كانت لحم ودم مغله تماما حظتها انبسط آدم وتشقلب 
من الفرحة بالضيفة الحديدة الى ستملا عليه الدنيا.. حرفاً! 


صحیح م یکن آدم قبلا حزیناً او مکتتباء ولکنه أيضاً للحق لم یکن سعیدا» 
ميزة آدم أنه متأقلم دائما مع الأوضاع والظروف, ولكن تلك المرة كان 
الفضول سيقتله لعرفة ذلك الكائن الغامض الذى فرضه القدر عليه 
ليشاركه الحياة بالعافية. 


کان آدم صادماً.. اللى فى قلبه على لسانه» ف تعامل مع حواء بكل صراحة 
وقحةء فلم تكن هناك مجلدات «كيف تخر المرأة فى تلاتين خطوة ان 
طلعالها حباية دون أن تجرح مشاعرها؟»» وتعاملت هى معه بكل وضوح 

حتى فى أدق تفاصيلهما دون أن تلجأ لمهاتفة هبة قطب على التليفزيون 
وهو بیجیب زبادی وفینو من تحت. 


كانت حواء طبيعيةء مباشرة» آراؤها هى آراؤهاء م تكن لديها صديقة أنتيم 
لتأخذ رأيها فى لون الشريطة الى هتغلف ببها الهدية الى ناوية تجيبها لآدم 
فی عید میلادہ کمان ٩‏ شھورء ولم تکن لدیها صديقة تسألها کل اربع 
دقائق «تفتکری فعلاً لو تقلت عليه هیترمی علا ولا هینفضلی خالص؟!»» 
ول يكن لديها منتدى فتكات تشتكى فيه وتفضفض عن حماتها اللى 
بتطب عليها فجأة وسلفتها اللى حاشرة مناخيرها فى حياتها. 


استمرت قصة حبهما دون أن تأخذ حواء سکرین شوت لرسائل آدم 
لتتاجر بها على مواقع التواصل الاجتماعى لتحصد اللايكات» ولم يكن 
معها موبايل تصطاد آدم كل ربع ساعة لتصرخ فيه «كنت ویتنج مع مین؟ 
ولیه سيین على الواتس اب ومردتش» ! 

كانت حواء ذات عزة نفس» فلم تقتنع أن الجرى وراء الرجالة هو نوع 
من الرياضة» ولم ترد أن تعزز نفسها أكثر وأخبرت آدم ان متقدملها ظابط 
ومحاسب فى السعودية. . بس هى النفس مش أكتر» ولا أرادت له أن يلحق 
العرض فأخبرته أن ابن عمتها متكلم عليها ومش عارفه تعمل ايه!» أى نعم 

کان مفيش غيرها أدام آدم وكانت واثقة انه هيلف يلف ويرجعاها.. بس 
یحسبلها ده برضه ! 


وعندما أعلنا ارتباطهماء لم يكن لدى حواء أصدقاء شباب على الفيسبوك 
ترزعهم البلوك على خوانة لأنها اتخطبت!» ول تلنقط صورة وهى توجه 
بوکساً بقبضة يدها وید آدم فی وجه کل من تعرفهم رمزاً لانتصارها فی 
معركة كسبتها أخيرأ» ولم تلتقط صورة أخرى وهى تخرج لسانها لكل 
صديقاتها وهى تشير للدبلة لتغيظ كل أعدائهاء ولم تضع كلمة «خطيبي» 
سبع مرات فى جملة مالهاش أى تلاتين لزمة وهى تنحدث مع صديقتها 
السنجل» ول تضع صورة خطيبها بروفيل بيكنشر ليظهر لك اسمها 
اأترى لرن نع مرن ماب ج جنب ق مهت رنت بيه 
حياتك» والأهم.. الأهم من ذلك كله انها لم تكتب يومياً «يا جماعة اللى 
مرکز معایا یسیبنی فی حالی» وهى مقتدعة ان خطيبها اللى شبه البروكلى 
مثار حسد جميع بنات الأرض !. 


كانت حواء متصالة مع نفسهاء أحبت حواء شكلها ولم تنعامل مع وجهها 
كتورتة فواكه» وأحبت جسدها ولم تخجل أبداً عندما ترهل ولم تعمل ١١‏ 
نظام دايت فى الأسبوع وتضعف بعد نص ساعة» وعندما قلت نضارة 
بشرتها تدريجياً بفعل الطبيعة والزمن م تلجأ للبوتكس ووصفات أمينة 

شلباية اللى هتر جعها ٠١‏ سنة ورا ركانت رجعت هىً)» كانت حواء عارية 
ومعترفة إنها عاريةء ولم تقاوح إنها لابسة وهى تقريباً مش لابسة! ولم تكن 
تستهلك من وقتها أربع ساعات لتعرف هتلبس إيه وهى نازلة ولا ساعات 
أخرى لتندب حظها إن معندهاش حاجة تخرج بيها ودولابها يكفى لإقامة 
معرضين لملابس «رسالة» المستعملة. 


ولكن كل تلك الثالية جعلت حياتها بملة» سخيفة» ليس بها أى سسبنس 
أو أكشن أو دراماء لذلك استيقظت حواء ذات صباح ومالت على أذن 
آدم وهمست له: بقولك إيه.. ماتيجى ناكل من الشجرة! 

قالت لى صديقتى وهى تشفط آخر شفطة من عصير المانجو: «دى تالت 
كوباية مانجا بعد تشيز كيك بالتوت وحفلة لعمر خيرت وفيلم رومانسى 
فى السينما ولسه مش مبسوطة.. كل حاجة كانت بتبسطنى فقدت قدرتها 
على الإبساط .. تفتكر ليه؟». 


فقلت لها: يا عزيزتى إن كل ما نفعله هى حاولات للسعادة الوقية التى 
تنتهى بانتهاء الحدث أو بعده بقليل على أحسن تقدير. رفعت حاجبيها 
ثم نظرت لى بخبث ولم تبداً النطق حتى قاطعتها: أعرف السؤال القادم.. 
ستسأليننى: هل هناك سعداء فى هذه الدنيا؟ وأخبرك أنه لا يوجد أحد 
مرتاح بطبيعة الحال ولكن ثمة بشرا استطاعوا أن يخلقوا الحد الأدنى من 
السعادة لأنفسهم» وعاشوا سعداء! 

السعداء هم الذين لا يشتكون من الدنيا وأحوالها كلما سألهم أحد عن 
أخبارهم فهم يدركون أن «عامل إيه» و«ازيك» وريه الأخبار»» هى 
أسئلة للتحية فقط وليست أسئلة بجد تنتهى بعلامة استفهام وتنتظر إجابة 
طويلة عريضة عن القرف الذى يعانيهء لأنهم يدركون أن من يسألونهم 
يعانون من نفس القرف ورعا أكثر ! 


السعداء هم الذين قبلوا بالحياة «باكد ج» واحدة على بعضها بكل ما فيهاء 
فطالما نظروا دائماً للجانب الرائع بحياتهم» فلم يضخموا الخسائر دائماً 
على حساب الأرباح» فشعروا بالرضا ورضيت أنفسهم عنهم. 


السعداء هم الذين استطاعوا أن ينجحوا بقوة فى اختزال الكراهيه لأقصى 
مساحة بقلوبهم» ووقفوا مع من يحتاجهم من قبل أن يطلب» وساعدوا من 
طلب دون أن بمضوه ويبصموه على ورقة إنه هبتمر فيه. 


السعداء هم من أدركوا عيوب أصدقائهم وتعايشوا معهاء كما تعايش 
أصدقارهم مع عيوبهم» وهم الذين يصارحون الناس بكل ما يضايقهم أُولا 
بأول ولا يسمحون للزعل أن يتكوم» ولا لقلوبهم أن تتعباً بالتوافهء الذين 
يمتلكون من الصفاء ما يسمح لك أن تعاتبهم دون حساسية» ويمتلكون من 
البساطة ما يكفى لعدم تبريرك لهم بأنك بتهزر كل ما تيجى تهزر. 

السعداء من أدركوا أن الأصعب من انتظار حبيب يعود هو انتظار الدور 
فى عيادات الدكاترة» وأن دهس من لا يستحقون لمشاعرهم أخف ألا 
من دهس أرجلهم للعبة أطفال بالخطأء وأنه ليس هناك قرارات صحيحة 
وقرارات خاطئة.. بل هناك قرارات صحيحة وقرارات نتعلم منها.. 


السعداء ليست لديهم تلك الحساسية المغرطة تجاه صحتهم» فلا يأكلون 
الإندومى ليلا فى طبق حزين» السعداء من يتعشون طبيخ وسمك 
وبسبوسة بالقشطة دون الاكتراث بفوبيا الحموضة, السعداء هم الذين 
مازال لديهم القدرة ليتأثروا عصطفى حسنى ويبكون حال تامر حسنى 
وهو يودع حبیبته فی أغانیه» ولا یقارنون جدید عمرو دیاب الفنی بعاضيه 
ولا یسألون دوما: هو منیر فین من اللی بیحصل فی البلد؟ 


السعداء السفر بالدسبة لھم مشوار» والرياضة رفاهية» وزيارة مطاعمهم 
المغضلة طقس د ورى» والنوم يزورهم فى السوبر جيت والقطارات وسراير 
الأغراب.. 


السعداء لا يخلو كلامهم من إفيهات الأفلام» يشاهدون باستمرار «العيال 
كبرت» و«مدرسة المشاغبين» و«المتزوجون» و«سك على بناتك» و«ريا 

وسكينة» و«الواد سيد الشغال».. وبص ن بنفس شغف وحماس 
وصفاء الضحكة الأولى» يرقصون دون مقاومة على الأغانى الشعبية دون 
الدسفيه منهاء ويرتدون الملابس المريحة أكثر من كونها شيك» ویختارون 
اا 


السعداء احتجبوا عن الكلام فى السياسة» ولا يشاهدون برامج التوك 
شو» وقاطعوا الجرائدء واحتفظوا برأيهم فى القضايا المثيرةء اختاروا ألا 
يكون لديهم وجهة نظر.. وذلك فى حد ذاته وجهة نظر! 

عمرك سألت نفسك: هل الناس اللى بتحبهم» بتحبهم عشان هما حلوین 
للدرجة دى» ولا بتحبهم عشان ملقتش غيرهم فى طريقك؟ 


فهمتنيش.. يعنى هل هما اصحابك لمجرد ان الظروف جمعتك بيهم 
ولا انت اخترتهم بكامل إرادتك وانت عارف ومتأكد إنك لو قابلتهم فى 
ظروف وأوقات مختلفة كنت هتصاحبهم برضه؟ 


طب هل انت زى ما انت عشان الظروف اللى انت عايش فيهاء ولا لو 
الظر وف اختلفت مش هتبقى انت خالص؟ 

یعنی انت إزایى حكمت على نفسك انك حترم» وانت حاطط حواليك کل 
القيود اللى تخليك محترم» انت حترم أول ما تنحط فى كل الأجواء المنحلة 
وتثبت انك فعلاً حترم» وانت صادق مش عشان بتقول الحقيقة.. انت 
صادق لا اخترت تقول الحقيقة وكانت فرصتك أحلى كتير فى الكدب!. 


26 


والصاحب إزاى حكمت عليه انه صاحب لمجرد انه بيروح معاك السينما 
أو بيشاركك القعدة فى الفود كورت.. أى حد نمكن يعمل كده» الصاحب 
یبقی صاحب اُول ما یکون هو اول رقم بیجی فی دماغك اول ما تقع 
فى مشكلة. . الصاحب هر اللى هيقرر إنه يتورط معاك فى المصيبة لحد ما 
تخرجوا منها سلام.. أو ما تخرجوش! 


والوحدة مش ھی اللی تحس بیها وانت فی کافیه بتقرا کتاب» أو فى 
مشيك الصبح وانت بتسمع مزيكا عالية فى ودنك» الوحدة مش قعدتك 
على البحر وانت بتنفرج على الناس» الوحدة مش إنك تبقى لوحدك 
الوحدة هى إنك تبقى لوحدك وسط الناس» الوحدة انك تبقى ساكت فى 
دوشتهم» ومدووش ف عز ما هما ساكتين» الوحدة انك تسحب نفسك 
ببساطة من عالمهم للعالم بتاعك انت» إحساسك انك فى مكان وهمًا فى 
مکان تانی خالص! 


والغربة مش إنك تعيش وسط ناس متعرفهمش» الغربة مش إنك تروح 
حفلة متعرفش فيها حد» الغربة مش إنك تقابل ناس جديدة فتاخد جنب» 
الغربة هى إنك تكتدشف ان الناس اللى ضيعت سنينك بقربهم.. انت لسه 
معرفتهمش. الغربة هى كلامك مع ناس دلوقتی بطراطیف کلام بعد ما 
كانت ساعات الرغى بينكو ما بتخلصش. الغربة انك متعرفش تداوى 
اللى انكسر بنك وبینهم فلا قدرتو تبقوا قريبين ولا عرفتو تبقوا بعاد! 

والخوف مش انك تخاف على أى حاجة تحصلك, الخوف انك تخاف من 
خوفك اللى فته على أى حاجة تحصلك. والشجاعة مش إنك تفكر فى 
قرار رغم خاوفك» الشجاعة إنك تكون فى نص الطريق بتحارب مخاوفك. 
والندم عمره ما كان إنك تندم على حاجة انت عملتها.. الندم اتعمل 
عشان تندم على كل حاجة ماعملتهاش! 

والافتقاد مش انك تفتقد حد ميت مش هعشوفه تاني» الافتقاد هو إنك 
تفتقد حد عايش لسه الفرص موجودة تشوفه وتقابله بس علاقاتکم هی 
اللى ماتت. والاحتياج مش إنك تبقى حتاج حاجة عشان تبقى كويس» 
الاحتياج ان يبقى معاك كل حاجة بس ناقصك الحاجة دى عشان تبقى 
كويس» والاستغناء عمره ما كان معناه انك تستغنى عن حاجة مش معاك» 
الاستغناء هو ترفعك وزهدك عن حاجة فى إيدك وملكك وانت اللى مش 
عایزها! 

وسط توهانا احناء ووسط توهان الخحاجات» ووسط توهانا احنا وسط 
الحاجات» محتاجين نرجع نفصص كل حاجة» نشوف كل حاجة زى ما 
هیٌ» ولأن الحاجات شبه بعض.. ومش هنعرف نفرق بین أکیاس الشاى 
والنعناع والك ركديه.. فمحتاجين ندلق عليهم ميه مغلية» ساعتها.. ممكن. . 
من نشوف لونهم الحقیقی! 

عنہ ما ارسلت لی تلن الطغلة : افرن 

كان صباحاً هادا وأنا أتصفح رسائل الإنبوكس على موقع فيسبوك مع 
مج الدسكافيه كعادتى اليومية» حتى وجدت رسالة قصيرة تنتظرنى من 
طفلة عمرها ۰ سنوات» تقول نصا: «مصطفی» أرجوك قول ازای اقدر 
اتخلص من ذکریاتی اللی معکننة حیاتی وتخلیانی مش عارفه انام!». 

هنا عملت زيك بالظبط وتتحت» دخلت على بروفايلها الشخصى 
أتأكد من هويتهاء هى فعلا طفلة بالصف الرابع الابتدائى ولابسة المريلة 
اهه» فكتبت أسألها بكل براءة: «ذكريات إيه يا حبيبتى اللى مش قادرة 
تدسيها. . تسلخات البامبرز؟). 


صدقنى م أكن أقصد أبداً السخرية منها ومن مشاعرهاء ولكن ماذا تكون 
ذكريات واحدة فى السن دة 


قتلنى الفضول فى الحقيقة لكى أعرف ذكرياتها ومأساتها قبل أن تغلق 
الطفلة حسابها وأغلب الظن أنها سافرت تستجم وتعيد ترتيب أوراقها 

قبل أن تعخذ قرارات مصيرية تقلب حياتها رأساً على عقب. 


عندما كنت فی سنهاء كان قرارى المصيرى وقتها انى أطلع المضاف إليه 
من قطعة النحوء يوم أن حولت من مدرس عربى لمدرس آخر كان قرار 
عيلة» كانت حيرتى فى الربع جنيه المخروم اللى طلعلى فى كيس قلبظ هما 
بالنسبة لى.. يا ترى أصرفه دلوقتى ولا أخليه مع مصروف بكرة» الفلسلفة 
فی حیاتی انی افکر یا تری وانا باکل الشیبسی انا بس الل سامع صوت 
القرمشة ولا اللى حواليا هما كمان سامعين!! 


كانت الصياعة تتجلى فى أن ألبس الكاب بالشقلوب وألبس البلوفر 


بالعكس» وكانت الروشنة وقتها انك تروح خد تقوله: قول شاكوش.. 
بس قول شاکوش.. شعرك منکوش. . 

الطفل قليل الأدب أيامنا السافل المنحط الوقح.. هو اللى كان بيقول 
للتانى: هديك بوكس اخليك صابونة لوكس.. 

بالمناسبة أكتب هذا المقال وتجلس بجوارى فى الكافيه فتاة.. لا فتاة إيه 
حنة عيّلة مفعوصة م تكمل ال١٠‏ سنة بدشيش جنبى بشراهة.. وأنا أتذكر 
انی یوم ما صعّت فی سنھها شربت زبادی خلاط ومضمضت بقی وأا 
مرؤح» فى أحد الأفراح دققت بوجه طفلة أعرفها وسألتها: إيه اللى انتى 
مهبباه فى وشك ده؟ شكلك حاجة واربعين سنة.. أبو شكلك» فردت 

بل ألاطة: دی آی لاينر.. كنت أود فى لحظتها أن أخبرها عن مصير 
بنت فی اعدادى وضعت زبدة كاكاو من ورا أهلها ولم تر الشارع إلا فى 
الثانوى» ولكنها أكملت: عيبكو كده.. إنتو الرجالة يعنى.. بتحکموا ع 
البنت من شكلها.. ما فائدة عذرية الجسد إذا كان الفكر عاهرا؟ يا نهارك 
منيل.. عذرية الجسد؟.. ده انا قعدت لحد تالعه اعدادى فاكر ان الناس 
بعخلف بعض بالبوس!! 


يا الله! كيف تحولت الطفولة الجميلة بهمومها البريئة لهذا الكم من الدشوه» 
وكيف تحول الأطفال فجأة لعيال كبار دون أن يعيشوا كل لحظات الهبل 
والسذاجة والبراءة التى لا يبقى من شقاء العمر سواها فترة مفرحة» يكفينا 
أننا لم نكن نحمل فى أنفسنا إحباط الأمس وهم اليوم وغموض بكرة لو 
يعلم هرلاء الأطفال أنهم يسرعون شريط حياتهم ليعيشوا مرحلة تعيسة 
ستاتی آجلا لندموا على استعجالهم وقضوا أوقاتهم بكل تفاهة ممكنة. 

إن أجيالاً لم تلعب «الأولى» والسيجا والسبع طوبات وحبست خيالها فى 
الآى باد والبلابستيشن» وتحول رغيهم وفشرهم لشات الفيسبوك والواتس 
اب» فکتبوا أكثر نما تكلمواء وصمتوا بدلا من أن بملأوا الدنيا ضجيجاء ول 
يعيشوا قصص حب النظرات من بعيد لبعيد» هى أجيال بائسة بلا شك !. 


أمى العزيزةء تتهميننى أنا وجيلي» جيل العشرينات بأننا جيل جاحد ومش 
متربي» تحكين لى دوماً أنلك كنت تخافين أمك من جرد نظرتها لك وأنا 

جيل مابيختشيش» عندك حق.. انتو أسرة كانت تتجمع ثلاث مرات 
على السفرة.. أجيال ما يسمى بالدفء الأسري» ونحن أجيال لا ندفاً إلا 
بالوايرلس» كننو أسرة كاملة لديكم تليفون واحد أما الآن فاصبحنا نحن 
الخمسة لدینا ١۲‏ خط تليفون.. هنكلم بعض إمتى؟ 


إنتو جيل العزومات واحنا جيل يعيش على سندوتشات يفتحها أكثر من 
مرة ليتأكد أن ما نأكله فراخ أو لحمة لأن كمية الصوصات أفسدت طعمه» 
إنتو جيل كانت أكبر مشاكلكم «ساكن فى حى السيدة وحبیبی ساكن 
فى الحسين» ونحن مشكلتنا.. خارج انا وحبيبتى» أجيب فلوس المينمم 
شارج منين؟» إنتو جيل الوسادة الخالية ونحن جيل عمر وسلمى» إنتو 
جيل الزرارين.. الأخحضر بيفتح والأحمر بيقفل» واحنا جيل تتوقف راحة 
باله وأمنه واستقراره وسعادته على مدی شحن بطارية تلیفونه» إنتو جيل 
الإحساس نعمة» واحنا جيل نعمة فيه مصاحبه اتنين فى نفس الوقت! 


أمى.. إنتى محظوظة انتى وكل جيلك» فرغم كل ما تعانونه مناء فنحن 
بالنسبة للأجيال القادمة ملايكة بأجنحة بيضاءء أما نحن» فنحن البوساء 
التعساء سيو الحظ اللى هندبس فى تربيتهم» ولا أخفى عليك سرًا.. مش 
متأکد.. مش متأکد خالص یعنی.. مین اللی هیربی التانى فينا..؟ 

لو کل واحد فینا دور عنده فی حیاته ومالقاش حاجة یفتخر بیهاء لازم على 
الأقل يفتخر إنه مصرى.. الأب الروحى لمبداً «الخحاجة أم الاختراع». 


إعادة التدوير هو علم بيقوم على تحويل المخلفات والحاجات اللى بتترمي» 
لمنتجات تانية ممكن يستفيد منها الإنسان» ولان المصرى بطبيعته خترع» 
كان رائد فى علم إعادة التدويرء بمكن مخدش فرصته فى المحافل الدولية. 
بس خدها فى البيوت المصريةء لو بصيت بصة كده عندك فى البيت» 
هعلاقينا اخترعنا من كل حاجة.. حاجة تانية خالص. 


أزايز الحاجة الساقعة قلبناها أزايز ميه وحطيناها فى التلاجة» علبة 
الشيكولاته لما خلصت حطينا فيها إبر وبكرات خياطة ومسامير ومفكات»› 
والكراتين بنحط فيها الكراكيب.. 

علب السمنة عملناها قصاری للزرع» وعلب السجاير الفاضية بنعملها 
طفاية» وكبايات الجحبنة بتختلف. الصغيرة بنعمل فيها شاي» والكبيرة 
بدشرب فيها ميه. . 

بطرمانات المربى والعسل» بنخلل فيها زيتون وخيار. . أو نحط فيها السكر 


والشاي» وأزايز الزيت بنحط فيها الجاز» وأكياس السوبر ماركت بنعملها 
أكياس زبالة. حتى شنط الهداياء بنحتفظ بيها عشان ندى فيها هدايا لناس 


تانيه بيحتفظوا بيها برضه عشان يدوها لناس تالتة. 

إحنا الشعب الوحيد اللى بيستخدم الجرايد فى كل حاجة إلا القرايةه 
بيفرش عليها الأكل» بيلمع بيها الإزازء بيلف بيها السندوتشات,» بيغطى 
بيها الجثث» حتى الكراريبس لا بتخلص ما بارميهاش» بنطلع عليها 
بطاطس. . 

إحنا الشعب الوحيد اللى نا ازازة الشامبو بتخلص بیملاها ميه عشان ما 
تخلصش. وبيعض على البطارية بسنانه عشان يطول فى عمرها.. 


احنا الشعب اللى مابيرميش المنديل نا بیستخدمه» بیحطه فی جیبه تانی 
يمكن يحتاجه» ولو هيرميه.. مسح بيه الجزمة الأول!. 

إحنا الشعب اللى ما بيرميش الفاكهة اللى قربت تبوظ وبيعملها عصيرء 
ومابيرميش غياراته الداخلية القديمة لانه بيشيل بيها الحاجات السخنة 
فى المطبخ (إنت متخيل القرف!!)» أما هدومه نفسها فبيستخدمها لهمة 
أرقى.. بيمسح بيها أرضية البيت» أو بيستعملها اكياس للمخدات!. 
إحنا الشعب اللى الشورت عنده كان أصله بنطلون اتهلك» وهدوم البيت 
كانت هدوم خروج بس قدمت» وأكل القطط والفراخ بيبقى بواقى الغداء 
ولب السهرة بيبقى لب البطيخ اللى بنحمصه ما برميهوش.. 

إحنا الشعب اللى لما بيفشكل خطوبته بيحنفظ بالهدايا بديها خطيبته اللى 
بعد كده» وبيتجوز مراته الجديدة بنفس عفش مراته القديمة. وهدوم عياله 
بيورثوها من الكبير للصغير. . 


ازمی! 

ق ي Ê‏ :5 


۰ وروق سك ونوا 


-١‏ الولد لو بنت خانته بيكره كل البنات» إنما البنت لو راجل خانها.. 
فبتکره کل البنات برضه! 


۲- الولد بیغلط فى اسم حبيبته كل مرة بإسم» والبنت بتغلط فى أسامي 
الرجالة كلهم بإسم حبيبها! 


۳- الولد مصدر فخره فى الحياة كام بنت ارتبط بيهاء ومصدر فخر البنت 
اة کار فک 


-٤‏ الولد والبنت طا بيرتبطواء هو بیحس انه لقی حد مناسب يشارکه 
أیامه» وهی بتحس انها انتصرت على كل بنات العام 


-٥‏ بعد الفراق» البنت بتتعب الأول وبعدين تدسى» أما الولد فبيدسى 
الأول وبعدين يتعب! 

-٦‏ البنت لو عرفت ان اخوها بيحب بتقف جنبه عشان تنجُح قصة حبه» 
أما الولد لو عرف ان اخته بتحب فبيطين عيشتها. 


۷- الولد لما يكتب فى آخر الرسالة: أنا مش مستنى رد منك بيبقى فعلا 
مش مستنى رد» إنما لو بنت كتبت: مش مسننية منك رد» فهى بتقولك: لو 
سمحت أرجوك أتوسل إليك رد! 


۸-البنت عندها مية سبب تنمسك بالحب» والولد عنده مية سبب يخلع 


منه. 


٩‏ - مفیش راجل مش خاین» فيه راجل لسة منکشفتش خیانته» ومفیش 
بنت مابتعرفش خيانة راجل ليهاء فيه بنت بتعمل عبيطة. 


-١ 0‏ الراجل بيقول اللحقيقة طول ماهو مش لاقي كدبة مقنعة» والبنت 
بتكدب طول ماهى عارفة ان الحقيقة مش مقنعة! 

بفرنسا استوقف شاب أنيق صديقى وزوجته فى أحد الشوارع» وقال له 
منتهى الأدب: اعذرنى عن وقاحتى فى هذا السؤال.. ولكن هل تحبها؟ 
هل تحب رفيقتك؟» ارتبك صديقى فجأة وقبل ان يسيء الظن بهذا 
الشاب ويلكمه مسبباً له عاهة مستديمة بغشومية المصريين المحهودة قطع 
عليه الشاب تفكيره وأكمل: هل تسمح لى أن أرسم لك لوحة تهديها 
لها لتتذكرا معاً تلك الليلة الرائعة وتدفع لى أىّ مقابل بشرط أن تعجبك 


الرسمة؟! 


الصدمة جعلت صديقى يوافق ويخوض التجربة حتى يرى نهايتهاء وكانت 
نهايتها رائعه بالفعل» إذ حصل في بضع دقائق على لوحة فنية لا تقل جمالا 
عن لوحات أمهر رسامى العام لدرجة أنه يحنفظ بها فى صالة بيته إلى الآن. 


إن طلب المساعدة واكتساب الرزق لم يكن أبداً شيا مهيناً للنفس مادام 
يقابله شيء يسعدك حتی لو کان بسیطا ورمزیاء عند برج إيفل يصطف 

راقصو الباليه بكل أناقة يقدمون لك الرقصات والاستعراضات وعلى 
بعد أمتار منهم ستجد من یرقصون رقصات لیدی جاجا ومادوناء وتکنظ 
شوارع أمريكا بالمشردين الذين يقيمون حفلات الخدع والسحر للمارة 
سواء كانوا بمفردهم أو يشا ركهم فى تلك العروض بعض الحيوانات المدربة 
مثل الكلاب والقطط والعصافير وغيرهاء وفى إسبانيا سيوقفك أحدهم 
منتصف الشارع لترقص معه على نغمات الصالصاء وفى اسطبول ستجد 
بعض الشباب ارتدى ملابس تنكرية لشخصيات عامة وتاريخية يحب 
الناس أن يلتقطوا الصور معهم» حتى المدسولون العاديون الذين م بملكوا 
أى قدرات فنية للدسول قرروا طلب المساعدة بخفة دم» رأيت صورة لأحد 
الشردين وقف باافة كنب غليها «الینجا قتلرا آولادى.: أريد أموالاً من 
أجل أن أتعلم الكونغ فو» ورأيت عجوزاً لطيفاً كتب على لافتة يحملها: 
«لست من هنا.. انا کائن فضائی وسفینتی تحطمت أريد أموالأ من أجل 
قطع الغيار لأغادر كوكبكم الملعون». وأضحكتنى كثيراً تلك السيدة 
الى كتبت لافنة تتندر على حالها وتسخر من وضعها «لا أطلب منك 
مساعدة.. أنا أسعى لتكبير ثدبى هذا ما فى الأمر»» كل ذلك ولا يطلب 
منك أحدهم أى مقابلء ولا يستعطفك.» بل يجبرك أن تقدم له مساعدة 
بنفس طيبة» إن استمتعت با يقدمه فهو سعيد لذلك» أما إذا قررت أن 
تساعده فهو لا يمد يده لك ولن يدها ليستدر عطفك أو يظهر منكسراً 
ينال شفقنك.. هو يضع علبة صغيرة يستقبل فيها مساعدتك دون أى 
إهانة! 

هنا - فى مصر يعني - ثلاث سنوات وأنا أمر على حل بيتزا هت بالتحرير 
وأجد صبياً أطول مى يجلس متكئاً على زجاج المطعم مادا يده للمارة 
ناظراً ببؤس للعالم مصطنعاً البكاء الشديد كأنه الناجى الوحيد من أسرة 
بهودية أحرقها هتلر مام عینیه وت رکه حًا فقط لکى يتذكرهم ويتعذب.. 
ثلاث سنوات یا مؤمن تزوجت فیها ناس وخلفت ورعا ماتت وهو مازال 
يبكى على مصيبة كونية حلت به وحده دون البشر.. منافساً الفنان مرهف 
الحس مصطفى كامل فى عدد سنين الحزن» الفرق بس ان الأستاذ مصطفى 
ضلا مولود حزین کدهه لوحده! 


وسنوات أخرى من عمرى والأطفال النازحون من ربوع مصر؛ مازالوا على 
أطراف محطات المترو ونواصى الشوارع يفترشون علب المناديل مصطعين 
الحدية التامة غير عابئين بنظراتك لأنهم مشغولون بعمل الواجب المدرسى 
الذى لا ينتهى ليلا ونهاراً ولا حتى فى وقت المدرسة اللى مابيروحهاش.. 
مش مهم نروح المدرسة المهم نعمل الواجب» أما فى الشارع ف يوقفك 
أحدهم بنتهى اللطف وأول ما ما يقولك: «لو سمحت..» فتكمل له 
انت الأسطوانة.. إنت مش من هنا وعايز فلوس عشان ترح صح؟.. لا؛ 
خليك هنا منورنا احنا زى أهلك برضه» وسنوات وسنوات وأنا أقابل تلك 
السيدة المنقبة بعربات المترو على جميع الخطوط وهى حاملة لأشعة طبية 
غير واضحة المعالم وتصرخ: «والله یا اخوانی انا ما بکدب علیکو.. جوزى 

بقاله ١ ٤‏ سنة فى العناية المركزة» لدرجة أننى أخبرتها مرة انها تلم فلوس 
علی تکفینه اهل با إنها لمت تمن مستشفى ولسه محخفش! 

الناس بتحب تريح دماغهاء ذلك هو قانون الدنيا الثانى بعد قانون الجاذبيةء 
يرمى عليك المتوسل عابة مناديل أو لبان أو أذكار دينية من غير نفس وانت 
تردهاله برضه من غير نفس» ويدعو لك المحتاج الذى يفترش مداخل 
الشوارع والمطاعم والمولات بنفس دعواته من سنين دون تغییر› وانت 
تطدشه من سنین أيضا دون تغيير برضه» فالغباء أن تفعل الشيء مرتين 
وتنتظر نتيجة متلفة.. معروفة يعنى ومهروسة على الفيسبوك»هفيش 
صافیناز وانت ماشي» أُو: یارب یا آنسة ترؤحی تلاق حسن الرداد عندكو 
فى البيت» يا رب تروح تصيف تلاقى سارة سلامة فى البلاج اللى جنبك» 
یا رب وانت بتحاسب على كتاب فى المكتبه تلاقى أحمد مراد واقف 
جنبك وبيقولك: والله لانت مخلي» كلها دعوات خيالية ولن تتحقق كما ۾ 
تتحقق أى دعوات منهم سابقاً.. ولكنها حاولة لتبديل الموقف.. خد انت 
الفلوس وشحتنى الأمل! 

أنا واحد من الجيل الذى حضر الحب بالنظرات» كان غرامى بها لا يوصف»› 
تلك الفتاة الفاتنة الكائنة بفصل تانية تالت والتى كنت بسببها أحقد على 
كل أصدقائى الأوغاد الذين واعدهم الحظ وكانوا زملاءها بنفس الفصل 
بينما أنا حدوف زى الكلب فى تانية خامس! 


أخرج کل یوم من بیتی فی کامل أناقتی» الجزمة متلمعة» القميص مكوى» 
الصباح» يظل قلبى قبل عينى معلقا عليها بين كتيبة فصلها المصطفة تمارس 
تمارين الصباح اليومية السخيفة ومن بعدها الإذاعة المدرسية.. أحاول 
أن ثبت ت لها أنها فتاة محظوظة تحب شخصا ميزاً فأخرج من الطابور لكى 
أحبى العلم والعيون كلها تلاحقنى كنجم سينما يوم افتعاح فيلمهء فأصرخ 
«تحيا جمهورية مصر العربية» حاولا ييز صوتها من بين كل امات الذين 
یرددون ورائی واعود لھا فی الطابور کبطل متطی جواده بعد غزوة حصد 
فيها رءوسا با يكفى» والعكس.. كان اليوم الذى لا ألمحها فيه فى طابور 

المدرسة أفهم تلقائياً أنها غابت وبالتالى يصبح اليوم كئيباً وكأن الشمس 
اعتذرت عن عدم الشروق ذلك اليوم وقررت «تأجز» هى الأخرى! 


ما بين الطابور والفسحة» كنت أشعر أن الأربع حصص أربع سنوات تمر 
على سجین فی سجن انفرادی معتقل جوانتنامو كنت حرفياً أزق الوقت 
لكى أراهاء وإن كان ذلك لا يمع أن أحاول أن أسرق لحظات من السعادة 
وأشاهدها بين ا حصص,» يضرب جرس كل حصة فأخرج أنا وتخرج هى 
لنتقابل فى طرقة الدور» أكاد بالعافية ألمحها من بعيد قبل أن يداهمنا حضرة 
الصول.. أقصد مدرس الحصة المقبلة ويستأنف الحبس» ولكن كان الله 
یعلم وهی تعلم بالشوق الذی يدغدغ مشاعری» ينفحنى الله ببر كته فيلهم 
بعض الأساتذة أن يرسلونى لأى مشوار فأتلكك وأمرٌ من جانب فصلها 
وأحاول أن المحها من الشباك أو باب الفصل المفتوح كمريض يتعلق بنفس 


فى الفسحة تقف هى مع صديقتها الأنتيم. والتى أصبحت شريكة فى 
علاقتنا فجأةء تنبهها لوجودى دائماً.. تبتسم لى هى الأخرى ابتسامة أخوية 
ويدشاً بيننا ود وقد أصبحت كاتمة أسرارناء أنا أيضاً أحرك بصديقى وقد 
فهم أن صديقه وقع على عينه وتورط بقصة حب ليس له يد فيهاء فأظل 
أنا وهو نراقبهاء هى وصديقتها تستمنعان بتلك المراقبة باتفاق سرى غير 

معلن بيننا نحن وهماء نظل نحوم حولهما على بعد مسافة ليست كبيرة 
وليست صغيرة مسافة بالکاد تسمح لى أن تظل تحت عينى.. فلم نکن 
بالقرب الذى يفضحنا ولا نحن بالبعد الذى يقهرناء كان شعورا غريبا معا 
ونت تسرق الفرحة بين كل هؤلاء الناس دون أن يضبطك أحد تنظر لى 
الفتاة وأنا أكلم صديقى فيزغدنى فجأة قائلا: «الحق بتبص عليك» فأنظر 
لها فورأ» فتهرب بنظراتها لصديقتها حتى أعود لصديقى فتنظر لى مرة 
أخرى فى خبث» من بين كل تلك النظرات الخاطفة كانت هناك النظرة 
التى تتواجه فيها أعيننا فى نفس اللحظةء تلك اللحظة المربكة التى تشعر 
وقتها أن شخصاً أمسكك وأخذ يحركك بكل الاتجاهات بكل عنف حتى 
وقع قلبك فأمسكه وضغط عليه بكل قوته» ذلك العذاب الممتع المحيرء 
لتأتى بعدها ضحكة كبيرةء وتسبيلة» وغمزة خاطفة ونظرة منها تسألنى 
«هو انا حلوة النهارده؟).. 


ظللت سنة دراسية كاملة أراقبها وتراقبنی» أطاردها وتطاردنی» قررت أن 
أتجرا وأخبرها أننى أحبهاء الحقيقة ل أكن أعرف هل هذا فعلاً هو الحب أم 
لاء کنت من جیل بریء الحب بالنسبة له هو انكجة البطل والبطلة ع 


البحر وبوستهم آخر الفيلم.. 
ل أكن أتخيل يوماً أننى سأكتب جواب عاطفى» ولم أتخيل أيضاً كيف 

سیکون رد فعلها ولکنی شعرت أننى لابد أن أتخذ القرار» قررت أن أبتلع 
كل حبوب الشجاعة وأكلمها فى التليفون أخبرها هكذا مباشرة «بقولك 
ايه يا سارة أنا بحبك»» عن طریق صدیق لى يعمل والده بسنترال استطعت 
أن أحصل على رقمها بأعجوبة من بين دفاتر كل ساكنى المنطقة» خفت 
أن أکلمها من تلیفون منزلنا خوفاً من أى مشاكل قد تحدث.. فماذا لو 
كان لديهم تليفون متطور من ذلك النوع الذى يظهر رقم الطالب.. حتماً 
ستقع قصة حبنا فى كارثةء لو أهلها عرفوا ستدب مشادة بينهم وبين أهلى 
رعا تنطور لمشاجرة» رعا لمجزرة بين العائلتين فتقع الضحايا وتتداثر الجثث 
ويكتب لنا القدر الهروب أنا وهى والتخفى لسنوات بعيدة صامدين 
محافظين على قصة حبنا تلك.. هكذا رأيت فى الأفلام» طب وعلى إيه 
ده كله ظللت حارماً نفسى من منعة صرف المصروف فى الفسحة لمدة 
أسبوعين حتى اشتريت كارت ميناتل فئة الحمسة جنيهات» ووقفت أمام 
الكابينة ملتقطاً السماعة السلكية وأنا أجرى بروفات للمكالمة «الو.. 
سارة.. ايوة يا سارة أنا مصطفى.. انا بحبك يا سارة».. وقتها ستنهار 
المسكينة وتصرخ فى العام كله «وانا كمان بعشقك».. كان قلبى يقفز 
بصدرى ككرة بنج بونج طائشة» أحاول أن أنمالك نفسى وأضرب الرقم 
کانت یدی ترتعش وهی تضغط على آخر رقم» وجاء صوت الجرس 
یدغدغ أعماقی حتی اختفى فجأة وسمعت «ألو» انتظرت صامتاً دون رد 
حتى أكمل الطرف الآخر «ألو..» م يكن صوتها بل صوت أمها وفجأة 

اختفت هرمونات البطولة.. ارتبكت وأغلقت الط فورا فى صدمة ن¿ 
تكن أبدا حسوبةء وقفت ألتفت يمينا ويساراً أشعر أن كل الناس تراقبنى 
وتعرف ال جرية التی ارتكبتها فلم يكن رد فعلى إلا أننى ظللت أجرى لبيتنا 
واختبأت بغرفتی» حضرا بذاکرتی کل السیناریوهات التی ستثبت براءتی 
حينما يواجهوننى بتلك الفعلة السوداء الخسيسة. 


بعدها اعترفت لنفسى أننى لست شجاعاً عا يكفى لكى أواجهها بنفسى» 
فقررت أن أكتب لها جواباً على صفحة بيضاء عطرتها جيداً: 


((حبیبتی سارة»» 


تقریباً ده جواب زى الجوابات اللى الناس لما بتحب بعض بيبعتوه لبعض.. 
أنا أول مرة أعمل كده ومعرفش بيكتبوا فيه ايه.. ومعرفش فى اللحظة 
اللى أنا فيها دى اقول.. بصراحة يا سارة أنا متلخبط جدأً.. حاسس 
انى عايز اقولك حاجات كتير أوى بس مش عارف اقول منهم حاجة.. 
عارفة لما بتبقى مذاكرة اوى وقدامك ورقة الامتحان ومش فاكرة حاجة.. 
اهو انا حاسس بکده» انا کتبت کلام کنیر وشطبته» وجوابات قبل ده 
وقطعتها.. لأنی كتبت فبها كلام مش برضه اللى أنا اقصده.. أنا بكره 
المدرسة اوی يا سارة.. بکرہ کل حاجة فیھا.. بس کل ما افتکر انی لا 

اروحها هشوفك بحبها.. آنا بفکر فیکی ف البیت.. وببقی سرحان فیکی 
وانا ف الدروس.. وبكتب اسمك فى كل الكتب والكشاكيل طول منا 
بحل الواجب.. ده لو حلیته ومفضلتش سرحان فیکی.. وانا آسف انی 
بشطب عليه بعد کده عشان بخاف حد يشوفه فيعرف انى بحبك.. 
وبشطب كمان على رسمتك.. ما انا ساعات بقعد ارسمك.. آه والله.. 
مع انى مبعرفش ارسم.. كل مرة ارسمك بحس انك احلى كتير من اللى 
انا برسمه.. ساعات بقول لنفسى لو معايا صورة لیکكى هبقى مش عايز 
حاجة تانية من الدنيا.. أصل انا رغم انى بشوفك كل يوم بحس كل مرة 
ان شكلك بیتغير.. بتحلوى كده.. لدرجة ان انا مببقاش مصدق انك 
بتحبینی انا. . 


صحیح یا سارة هو انتی بتحبینی؟.. یعنی انتی بتعملی زیی.. صل اانا کل 
ما اسمع أغنية رومانسية بحسها عليكى.. حتى لو كانت حزينة بتخيل انى 
سيبتك وسبتینی ومش عارف ليه اشمعنی انتی بالذات.. تفتکری یا سارة 
هو ده الحب؟ 


ملحوظة: يا ريت متتكلميش مع ولاد فى الدرس عشان شفت ولد بعد 
درس الدراسات واقف معاكى بياخد منك حاجة وفضلت طول اليوم 

هکذا مضیت بأول حرف من اسمی وواثق انها کید هتعرفنی» ماهی أکید 
حاسة بيا ومفیش غیری بیقعد یبصلها کده» وانا کید مش هکتب اسمی 
عشان لو الجواب اتقفش مروحش ف داهية» أو لوهى اتجنست وقالت انى 
بعتلها جواب فساعتها اقول لأ مش اناء فانتهيت من الجواب وتقمصت 
دور رأفت الهجان وحاولت توصيل الجواب دون أن يظهر انه جواب» 
فوضعته بين صفحات كشكول وقررت أن أصارحها بذلك السر الذى 
يكتم على أنفاسى» ولكن دخلت فى دوامة أخرى» هل من الذوق أن 
أرسل لها الجواب کده؟ ساده يعنى كده.. البنت تقول علا ايه؟! اليس من 
الرومانسية أن أرسل لها هدية تعبر عنى وعن ذوقى وعن حبى لها؟ ذهبت 
لأقرب محل هدایا وطلبت منه أن یسجل لی شریط کاسیت کوکتیل.. 
ويسموه ولاد الطبقة الارستقراطية شربط كولكشن وهو شربط فاضى 
اشتريته ووضعت به قائمة لأغانى رومانسية سهرت طول الليل احضر 
فیھا واعید وازید فی ترتیبھا وکأنی اھدی لھا کلمات کل تلك الاغانی 
وانا لى خوف وقلق.. هل ستعجبها تلك الاغانی ام لا.. ماذا سیکون 
انطباعها عن ذوقی؟ هل سیعجبها ام انها تحب مطربین آخرین غير هرّلاء 
الذين أحبهم فترفض ذوقى وترفضنى للأبد! 


حاولت من قبل أن ألتحق عجموعات دروسها ولکن نم یکن لی مکان» 
فحفظت مواعید دروسهاء وظللت أراقبها فی الدخول والخروج وفی یدی 

الكشكول» ولكن كل مرة كانت تخذلنى الشجاعة فأنسحب» حتى يوم 
قررت أن أضع الكشكشول فى الديسك فى مكانها فى الفصل» تسحبت 
للمدرسة مبكراً با إنى من الشرطة المدرسيةء وتركت لها الكشكول 
عکانها حتی تأتی وتتفاجاً به ولکنی تراجعت أيضاً خوفا من أن يلتقطه أحد 
غيرها فأسبب لها مزيدا من المشاكل. 

کان آخر یوم بالامتحانات يوماً شاقاً جداً على نفسى.. كنت متعمدا ألا 
تغيب خحظة عن عینی.. فلا أعلم هشوفها تان ازاى» أما فى الأجازة نفسها 
فقد كان الشوق قد بلغ ذروته» فقررت أن أنمشى تحت بيتهم أنا وصديقى 
الذى لا يفهم لاذا نمر بهذا الشارع للمرة الثامنة والسبعين خلال ساعة.. 
كان الشارع حيوباً وضاجًا بصوت البشر إلا عند منزلها تستطيع تحديداً أن 
تتعلم المعنى الحرفى لصمت القبور. . عرفت بعدها عن طريق الصدفة أنها 
هاجرت مع أهلها للسعودية.. فاننهت الخحدوتة للأبد. . 


تذكرت تلك التفاصيل وأنا أراها صدفة فى هايبر ماركت من أيام» رأيتها 
ولم ترنى.. كالعادة يعنى» كانت تقف فى طابور طويل عند ثلاجة الجبن. . 
اختلفت ملاحها كيرا بعد الحجاب وبعدما طالتها الكثير من السمنة 
ولکنها ظلت كما هى زى القمر... شعرت بنفس النغزة فى قلبى اللى 
کانت تصیبنی کالما رأیتها.. درکت وقتها انی لسه عیل.. وان لسه قلبی 

صاحى» قررت فى تلك اللحظة وبكل همجية ودون أى حسابات أن 
أختلق صدفة وأن أخبرها بأنها أجمل وأنقى قصة حب عشتها وسأعيشها 
على الإطلاق.. ستنذكرنى بالتأكيد.. وحتى لو م تتذكرنى.. مش مهم 
المهم أننى أصبحت شجاعا هذه المرة عن كل المرات الفائة.. صحيح 
ان الوقت متأخر.. بل متأخر جداً.. ولکن أن تأتى متأخراً أفضل من ألا 
تأتى أبداً.. اتجهت خطوتين باتجاهها.. ولكنها فجأة انحنت على عجلة 
أُطفال بجانبها وحملت طفلاً تلاعبهء فغیرت مسار خطواتی.. اتجه لطریق 
آخر.. وأنا مبعسم.. أمسك موبايلى وأتخيل للحظة لو كان بيننا الواتساب 
ساعتها فاختصر كل تلك المسافات ولم أبذل كل ذلك التعب فى إخبارها 
ب «بحبك» التى لم أقلها أصلاً! ولو كان وقتها فيس بوك فأرى صورتها 
عندما توحشنى ولا أشعر بالذل الذى عشته وأنا أراقبها فى المدرسة 
والدروس وتحت بيتها لكى أكتشف تفاصيل جديدة فى جمالها ل أكتشفها 
المرة السابقة.. فجأة انتعشت بكل روائح الذكريات والأماكن والأغانى 
التى هبت علي فجأة.. شعرت أننى أعود فى لحظة لذلك الطفل البريء.. 
ذلك الطفل الذى لم يدرك أن ما فى الحياة أصعب بكثير من حب البنت 
اللى فى تانية تالت . 

شاءت الظروف أن أشارك دى شبابى يضم ملين عن العديد من بلاد 
العا كان هدف المنتدى أن ينبت أن العام فعلاً قرية صغيرة وأنه آن الأوان 
للشعوب من الشرق للغرب أن تتعارف أكثر» ليس من خلال شاشات السينما 
والأغانى ووسائل الاتصال الاجتماعى فقط بل أن تتواجه وجهاً لوجه» وبدون 
مقدمات.. طلب مدير المنتدى قبل فعاليات المؤتر - بكل لطف - أن يقوم كل 
شاب لیعحدث فی غضون ۳ دقائق عن بلده وشعبه وثقافته. 


للوهلة الأولى شعرت بالورطة كيف سأخص حیانی فى ٣‏ دقائق فقط 
ولكنى سريعاً ما استدركت الموقف وتذكرت أن هذا الموقف مر علي كفيرا 
بمواضيع التعبير السخيفة من تالتة ابتدائى لتالنة ثانوى.. بسيطة يعنى. . 
المصرى هو ابن الحضارة الفرعونية.. حضارة السبع تلاف سنة.. حارس 
النيل.. مشيد الأهرامات.. حامى النقافة والتراث.. الأصيل العريق› 
كان الموضوع سهلاً ولكنى خشيت أن أرتبك وقت الجدء فأخرجت ورقة 
صغيرة أد ون فيها بعض التفاصيل. 

وفجأة خاننى القل 1 a SE E‏ وقلت 
عا أن هدف المرتمر أن نتعرف فعلا فلماذا لا أكون صريحاً مع هرلا فهم 
لا يعرفوننى ولا أنا أعرفهم ومن المستحيل أن نلتقى مرة أخرى. . اذا 
أكذب؟.. ز نحن ولا وأخیراً فی منتدی شبابی لطیف ولیس فی اجتماع 
للام المتحدة. . لاذا لا أتكلم بصراحة عننا فعلاً بدون أى تحوير أو تذويق 
ولو مرة واحدة؟.. وبدأت أكتب.. 


المصرى.. المصرى كائن رياضى بالفطرةء يمارس الجرى يومياً وهو يطارد 
كلاب الشوارع بالطوب» وينط الحواجز من خلال ماكينات المترو وهو 
مزوغ» اتعلم الرماية وهو بيرمى الزبالة من المواصلات» والمصرى منقف 
بطبعه. . اتعلم الإبداع اللغوى وهو بيحاول يخترع جملة جديدة يعاكس 
بيها بنت» واتعلم الحساب أول ما بدأ يضرب عدد العيال ف الدرس 
واللى بيدفعوه عشان يعرف دخل المدرس كام ف الشهرء وهو اللى عاش 
طفولته كلها يفكر الأكل اللى بيتعمل فى برامج الطبخ بيروح فين لا الحلقة 
تخلص؟ 


المصرى هو اللى بيعيش كل الأفلام ف حياته» بيعيش الرعب فى كل قطة 
تخضه وهى بتقابله على السلم» وبيعيش الأكشن وهو بيولع كبريت 
جنب جلدة الأنبوبة بعد ما ركبها. . فلو ما فرقعدش ف وشه وانفجرت 

تبقى الجلدة سليمة الحمد لله وبيعيش السسبنس لا بيدخل يكتب على 
الفيسبوك «البقاء الله» والناس كلها تعزيه وتسأله مين اللى مات؟ وهو 
ميردش» وبيعيش الرومانسية مع كل واحدة قابلته ف الأسانسير وقالتله: 
«مساء الخير».. ويفضل يحلم بيها يومين.. لحد ما يقابل واحدة تانية ف 
نفس الأسانسير تدغدغ مشاعره أكتر وتحطم قلبه وهى بتسأله: «حضرتك 
نازل ولا طالع؟». 


المصرى هو اللى بيسقى الأسفلت عشان الطراوة وبيلعب كورة ع الزرع» 
وهو اللى موّمن ان العمل عبادة بس ما بيشتغلش عشان الأعمال بالنيات» 
الملصرى هو اللى اقتنع بإن مفيش فايدة زی ما قال سعد زغلول وعمره ما 
صدق ان لا یأس مع الخیاة زی ما قال مصطفی کامل» اللى بيومن وهو معاه 
فلوس ان «اصرف ما فى الجيب يأتيك ما فى الغيب» وأول ما يفلس يمن 
بإن القرش الابيض بينفع فى اليوم الاسود هو اللى مقتنع ان المصايب 
لا تحصله بيبقى عشان «المؤمن مصاب» بس لا تحصل لغيره بتبقى «من 
أعمالكم سلط عليكم»!» هو اللى بتشتكيله فيزايد عليك ف الشكوى» 
ولو قلتله مانمتش من يومین هيقولك مانمتش من أُسبوع» ولو قتله انا زعلان 
هيقولك انا مكتئب. فتخرس خالص فيلومك انك ما بتحکیش! 


المصرى هو اللى بيقول على السواق باشمهندس وبيقول للصيدلى يا شبح»› 
وهو اللى عايز يتجوز واحدة شقية بس هادية» متفتحة بس منديدة» عمرها 

ما عرفت ولاد مع إنها بتكلمه» هو اللى بيحب شعر صاحبته وحجاب 


اخده» اللى نفسه يتجوز عن قصة حب بس يجوز اخته صالونات. 


المصرى هو اللى بيشكك ف شرف مثلة عشان بتتباس» بس لو شافها 
بیجری يتصور معاهاء وهو اللی بیشتكى من ان كيلو اللحمة ب ٠١١‏ جنيه 
بس بیاکل سند وتش حواوشى بجنيه ومصدق انه حمة» هو اللى بيخاف 
من كلمة عيب أكتر من حرام» عشان بيخاف من الدنيا أكتر من الآخرة.. 
المصرى هو اللى.. 


کانت نغزة زمیلی تقاطعنی وتنبهنی بأنه حان دوری» رفعت رأسی 
فوجدت مدير المنتدى يشاور لى بأن أتجه للمنصة لإلقاء كلمتى.. فتحركت 
وعيون كل الحاضرين تترقبنى وتترقب ما سأقوله.. اعتليت المنصة أخيراً 
ووجهت الورقة أمامى ثم نظرت لها ثانيتين وطبقتها لا إراديا بقبضة يدى 
ثم وجهت فمى مباشرة للميكروفون وقلت: «المصرى.. المصرى هو ابن 
الحضارة الفرعونية.. حضارة السبع تلاف سنة.. حارس النيل.. مشيد 
الأهرامات.. حامى النقافة والتراث.. الأصيل العريق». 

